รัฐบาลไทย-ข่าวทำเนียบรัฐบาล-พาณิชย์เดินหน้ายุทธศาสตร์ฮับอัญมณีของโลก เร่งสร้างทัพผู้ประกอบการหน้าใหม่สู่เวทีสากล  พร้อมโชว์ศักยภาพในงาน Bangkok Gems คาดเงินสะพัดกว่า 2,400 ล้าน
วันศุกร์ที่ 15 กุมภาพันธ์ 2562
พาณิชย์เดินหน้ายุทธศาสตร์ฮับอัญมณีของโลก เร่งสร้างทัพผู้ประกอบการหน้าใหม่สู่เวทีสากล  พร้อมโชว์ศักยภาพในงาน Bangkok Gems คาดเงินสะพัดกว่า 2,400 ล้าน
งออกอัญมณีเติบโตต่อเนื่อง ผู้ประกอบการหน้าใหม่ขยายตัวทุกภูมิภาค พาณิชย์เดินหน้าไทยเป็นศูนย์กลางค้าและการผลิตอัญมณีของโลก ประกาศความพร้อมของไทยในการจัดงาน Bangkok Gems & Jewelry Fair  ครั้งที่ 63
ชูแนวคิด“Thailand’s Magic Handsตอกย้ําจุดเด่นฝีมือช่างไทย มั่นใจยอดสั่งซื้อภายในงานทะลุ2,400ล้านบาท
นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ เปิดเผยว่า สินค้าอัญมณีและเครื่องประดับเป็นสินค้าที่มีความสําคัญอย่างยิ่งต่อเศรษฐกิจไทย โดยเป็นสินค้าส่งออกอันดับ 3 ของไทย รองจากสินค้ายานยนต์ และสินค้าอิเล็กทรอนิกส์ ช่วยสร้างงานให้คนในอุตสาหกรรมกว่า 1.2 ล้านคน ทั้งนี้ การส่งออกในปี 2561 อัญมณีและเครื่องประดับไม่รวมทองคําที่ยังไม่ขึ้นรูป มีมูลค่าส่งออก 7,606.45 ล้านเหรียญสหรัฐขยายตัวเพิ่มขึ้น 6.96%เนื่องจากเศรษฐกิจโลกที่ปรับตัวในทิศทางที่ดีขึ้น ราคาวัตถุดิบปรับตัวอยู่ในแนวลบ และความโดดเด่นของผลงานของผู้ประกอบการ สินค้าที่ขยายตัวสูง ได้แก่ เครื่องประดับทอง เครื่องประดับเงิน เครื่องประดับ อัญมณีเทียม และเพชร ตลาดส่งออกสําคัญ ได้แก่ ฮ่องกง (-1.17%) สหรัฐอเมริกา(+15.72%) เยอรมณี(+16.24%) อินเดีย (+2.23%) เบลเยี่ยม (+8.19%)ตลาดส่งออกรองที่ขยายตัวได้ดี ได้แก่กาตาร์(103.49%)สิงคโปร์ (+38.92%) เกาหลีใต้(+36.98%) ลิกเทนสไตน์ (+25.04%)อิสราเอล(+20.61%)เป็นต้น
ในปี 2562 กระทรวงพาณิชย์มีแผนเร่งผลักดันมูลค่าส่งออกสินค้าอัญมณีและเครื่องประดับ
(ไม่รวมทองคํา) อย่างเต็มที่ โดยตั้งเป้าขยายตัว ไม่ต่ํากว่าร้อยละ 1 หรือ ประมาณ 7,682 ล้านเหรียญสหรัฐไม่หวั่น ปัจจัยเสี่ยง อาทิ สถานการณ์สงครามการค้าระหว่างสหรัฐ - จีนBREXITความผันผวนของเศรษฐกิจและค่าเงิน กระทรวงพาณิชย์เชื่อมั่นในผลงานเอกลักษณ์ที่โดดเด่นของช่างฝีมือไทย คุณภาพการสินค้า และแผนยุทธศาสตร์อุตสาหกรรมอัญมณีของไทย
ในปีนี้ กระทรวงพาณิชย์ตอกย้ํากลุ่มเป้าหมายsuper richในอาเซียน เอเชียใต้ และจีน และเจาะขยายตลาดสู่กลุ่มความสนใจเฉพาะทาง เช่น เครื่องประดับสําหรับคนรุ่นใหม่วัยทํางาน ในจีน ญี่ปุ่น และ สหรัฐฯ เครื่องประดับสําหรับสัตว์เลี้ยงในประเทศที่เข้าสู่สังคมผู้สูงอายุและสังคมคนโสด กลุ่มความเชื่อและศาสนาในอาเซียน และจีน เป็นต้น โดยวางแผนขยายช่องทางการตลาดทั้งออฟไลน์และออนไลน์ นอกจากนี้ ให้ความสําคัญต่อการสร้างผู้ประกอบการรายใหม่ หรือNew Facesผลักดันให้เกิดสินค้าที่หลายหลาย รูปแบบใหม่โดยฝีมือSMEจากทั่วประเทศ ซึ่งแต่ละจังหวัดมีเอกลักษณ์งานฝีมือที่โดดเด่น หากแต่ยังขาดช่องทางการเข้าสู่เวทีสากล
ทั้งนี้ เพื่อเป็นการตอกย้ํานโยบายส่งเสริมประเทศไทยให้เป็นศูนย์กลางการค้าและการผลิตอัญมณีและเครื่องประดับของโลก(Jewelry Hub)ที่ผ่านมากระทรวงพาณิชย์ร่วมกับภาครัฐและภาคเอกชนที่เกี่ยวข้องจัดทําแผนยุทธศาสตร์ในการพัฒนาศักยภาพอุตสาหกรรมอัญมณีและเครื่องประดับให้ครอบคลุมทั้งกระบวนการตลอดห่วงโซ่อุปทาน ประกอบด้วยมาตรการ ๓ด้านหลัก ได้แก่ (1) การปลดล็อกภาษีและกฎระเบียบ อาทิ การยกเว้นอากรขาเข้าสินค้าอัญมณีและเครื่องประดับ พิกัด 71 ซึ่งมีผลบังคับใช้แล้วตั้งแต่วันที่ ๒8มกราคม ๒๕๖๐ทําให้เมื่อผู้ประกอบการ(Exhibitor)นําเข้าสินค้าในช่วงงานแสดงสินค้าอัญมณีและเครื่องประดับของไทยจะยังไม่มีภาระภาษีมูลค่าเพิ่มจนกว่าจะจําหน่ายสินค้าได้ภายในงาน(2) การพัฒนาผู้ประกอบการ สินค้า/วัตถุดิบ และแรงงาน และ (3) การพัฒนาช่องทางการจําหน่ายและความสามารถด้านการตลาด
นอกจากนี้ กระทรวงพาณิชย์ได้ดําเนินงานเพื่อเพิ่มขีดความสามารถด้านการแข่งขันและส่งเสริมด้านการตลาดในหลายด้าน อาทิการจัดทํากลยุทธ์การสื่อสารเพื่อส่งเสริมภาพลักษณ์อุตสาหกรรมให้เป็นที่ยอมรับในกลุ่มผู้ซื้อ ผู้นําเข้า และสร้างการรับรู้โดยตรงแก่ผู้บริโภค เช่น โครงการBuy with confidenceโดยGITคู่ขนานไปกับการส่งเสริมภาพลักษณ์อุตสาหกรรมในต่างประเทศผ่านแคมเปญ “Thailand Magic Hands:the spirit of Jewelry Making”โดยกรมส่งเสริมการค้าระหว่างประเทศ รวมทั้งการยกระดับงานแสดงสินค้าอัญมณีและเครื่องประดับBangkok Gems and Jewelry Fairซึ่งถือเป็นเวทีการค้าที่สําคัญสําหรับนักธุรกิจ ผู้ซื้อ/ผู้ขาย ในการต่อยอดธุรกิจในหลากหลายมิติ ทั้งการสรรหาวัตถุดิบ การค้าขาย และการสร้างเครือข่ายพันธมิตร รวมทั้งการขยายช่องทางการขายสินค้าอัญมณีและเครื่องประดับผ่านแพลตฟอร์มออนไลน์เช่นAliExpressและthaitrade.comเป็นต้น
รัฐมนตรีช่วยว่าการกระทรวงพาณิชย์ กล่าวเพิ่มเติมว่า สําหรับงานBangkok Gems &
Jewelry Fairในปีนี้กระทรวงพาณิชย์ได้จัดขึ้นเป็นครั้งที่63ระหว่างวันที่ 20 - 24 กุมภาพันธ์ 2562
ณ ชาเลนเจอร์ฮอลล์ 1-3 อิมแพ็ค เมืองทองธานี ภายใต้แนวคิด "Thailand's Magic Hands"ตอกย้ําผลงานของช่างฝีมือไทยที่ได้รับการยอมรับอย่างกว้างขวางทั่วโลก โดยได้รับพระกรุณาธิคุณจาก
พระเจ้าหลานเธอ พระองค์เจ้าสิริวัณณวรีนารีรัตน์ เสด็จเป็นองค์ประธานในพิธีเปิด เพื่อให้กําลังใจผู้ประกอบการและเป็นแรงบันดาลใจให้นักออกแบบรุ่นใหม่พัฒนาฝีมือสู่ตลาดโลก โดยมีผู้เข้าร่วมงานกว่า 800 บริษัท 1,800 คูหา คาดมีผู้เข้าชมงาน 20,000 ราย จาก 130 ประเทศ เกิดมูลค่าสั่งซื้อทันทีไม่ต่ํากว่า 2,400 ล้านบาท
นอกจากนี้ ภายในงานยังมีกิจกรรมและโอกาสทางการค้าเจาะตลาดหลากหลายกลุ่ม อาทิ โซน
The New Facesแสดงสินค้าเครื่องประดับจากผู้ผลิตและนักออกแบบระดับSMEsกว่า 123 รายจาก
ทั่วประเทศเพื่อเชื่อมโยงผู้ประกอบการจากภูมิภาคสู่สากลโดยมีผู้ประกอบการจาก 21 จังหวัด อาทิ ลําปาง แพร่ เชียงใหม่ สุโขทัย นครสวรรค์ ตาก สุรินทร์ พังงา นครศรีธรรมราช สตูล เป็นต้น โซนThe Niche Showcaseนําเสนอกลุ่มสินค้าใหม่ที่มีโอกาสเติบโตทางการค้าในต่างประเทศสูง5กลุ่มสินค้า ได้แก่
High Jewelry, Heritage & Craftsmanship, Spiritual Power, Luxe MenและBeyond JewelryโซนThe JewellersและIDZ : Innovation and Design Zoneแสดงผลงานของดีไซน์เนอร์รุ่นใหม่และผลงานที่มีนวัตกรรม รวมทั้งยังมีการสาธิตการทําอัญมณีและเครื่องประดับของช่างฝีมือไทยโดยสมาคมช่างทองไทย และการสัมมนาWorkshopอีกมากมาย
งานแสดงสินค้าBangkok Gems & Jewelry Fairครั้งที่ 63 จะจัดขึ้นระหว่างวันที่ 20 - 24 กุมภาพันธ์ 2562 ณ ชาเลนเจอร์ฮอลล์ 1-3 อิมแพ็ค เมืองทองธานี
สามารถชมข้อมูลเพิ่มเติมและลงทะเบียนเข้าชมงานล่วงหน้าได้ที่เว็บไซต์www.bkkgems.comหรือโทรสายตรงการค้าระหว่างประเทศ 1169